Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 154

2. A szakmai vizsga részei Gyakorlati vizsga: A szakmai és vizsgáztatási követelmények figyelembevételével kidolgozott képzési programban meghatározottak szerint, a képzésben résztvevõk a rendvédelmi szervek különbözõ szolgálati helyein szakmai gyakorlaton vesznek részt, amelynek értékelése adja a szakmai vizsga gyakorlati osztályzatát. 2003/39. szám Írásbeli vizsga: A szakmai és vizsgáztatási követelmények figyelembevételével összeállított vizsgadolgozati témaköröket a szakképzõ intézmény jóváhagyásra felterjeszti a BM Oktatási Fõigazgatósághoz. A képzésben résztvevõ egy komplex vizsgadolgozatot készít, amelynek alaki és tartalmi követelményei a következõk: A képzésben résztvevõ legyen képes egy komplex ismeretanyagot tükrözõ, logikusan felépített, választékos stílusban összeállított, a szakmai elvárásoknak és követelményeknek megfelelõ vizsgadolgozat elkészítésére, amelyben véleménye, önálló gondolatai és javaslatai is szerepelnek. A vizsgadolgozatban, a képzésben résztvevõnek azt kell bizonyítania, hogy képes a tanultakat hasznosítani és a komplex ismeretanyagot egységes egésszé formálni. A dolgozatnak önálló gondolkodásmódot, az adott téma kidolgozásához szükséges felkészültséget kell tükröznie. A megfelelõ tartalom mellett a világos, közérthetõ mondatszerkesztés, a jó stílusérzék, a szakterület terminológiájának pontos használata is követelmény. A vizsgadolgozat elkészítéséhez bármilyen segédeszköz — beleértve a tanári konzultációt is — használható. A vizsgadolgozat terjedelme — mellékletek nélkül — legalább 20 gépelt oldal, amelyet a szóbeli vizsgarész megkezdése elõtt 30 nappal kell leadni a vizsgaszervezõ intézménynek. E nélkül a szóbeli vizsga nem kezdhetõ meg. Szóbeli vizsga: A szóbeli vizsga az írásbeli vizsgához kapcsolódik. A szóbeli vizsgarész kérdéseit a szakképzõ intézmény jóváhagyásra felterjeszti a BM Oktatási Fõigazgatósághoz. A vizsgázónak a vizsgadolgozatban feldolgozott témát — a vizsgabizottság ez irányú feladatmeghatározásának megfelelõen — a vizsgabizottság elõtt kell szóban ismertetnie, valamint a vizsgadolgozattal kapcsolatos kérdésekre válaszolnia. A szóbeli vizsgán a vizsgázó tantárgycsoportonként — bûnügyi tudományok (büntetõjog, büntetõeljárás-jog, kriminológia tantárgyak), államtudományok (alkotmányjog, közigazgatási jog, emberi jogi alapismeretek tantárgyak), határrendészeti szakismeretek (határrendészeti általános, határõrizeti, határforgalmi, idegenrendészeti, szabálysértési és menekültügyi, valamint bûnügyi-felderítõ szakismeretek tantárgyak), kriminalisztika (krimináltechnika, krimináltaktika, kriminálmetodika tantárgyak) — egy-egy tételt húz, és azokra válaszol. A szóbeli vizsga ezen részén a vizsgázó 60 perc felkészülési idõt vehet igénybe.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes